Henri Dutrochet
Store norske leksikon,Biologi,Vitenskapsgrener i biologien,Biologer,Botanikere
Henri Dutrochet var en fransk fysiolog og botaniker. Hans viktigste bidrag til vitenskapen var å påpeke likhetene i de fundamentale prosesser i alle levende organismer, og at disse etter hans mening kunne forklares på fysisk og kjemisk grunnlag.
Dutrochet oppdaget og gav navn til fenomenet osmose, som han påviste at gjorde seg gjeldende ved transport i planter, og oppdaget som den første betydningen av «det grønne pigmentet» (klorofyllet) ved opptak av karbondioksid i planter (fotosyntesen). Han undersøkte nøye mekanismen ved respirasjon, lysømfintlighet og gravitropisme hos planter. Les mer i Store norske leksikon botanikk planter klorofyll fotosyntese